ສະຫະປະຊາຊາດ ຮຽກຮ້ອງໃຫ້ ເອົາມາດຕະການ ຕໍ່ຊີເຣຍ
ຫົວໜ້າສິດທິມະນຸດ ຂອງສະຫະປະຊາຊາດ ຮຽກຮ້ອງ ໃຫ້ເອົາມາດຕະການ ປົກປ້ອງປະຊາຊົນ ຊາວຊີເຣຍ.
ຫົວໜ້າສິດທິມະນຸດຂອງອົງການສະຫະປະຊາຊາດຮຽກຮ້ອງໃຫ້ປະຊາຄົມນາໆຊາດເອົາມາດ ຕະການໃນທັນທີເພື່ອປົກປ້ອງພົນລະເຮືອນໃນຊີເຣຍໂດຍເວົ້າວ່າໂຕເລກພວກປະທ້ວງຕໍ່ຕ້ານ ລັດຖະບານທີ່ເສຍຊີວິດໃນຮອບ 7 ເດືອນຜ່ານມານີ້ແມ່ນເພີ່ມຂຶ້ນເປັນຫຼາຍກວ່າ 3,000 ຄົນ ແລ້ວ ຂ້າຫຼວງໃຫຍ່ໃນດ້ານສິດທິມະນຸດຂອງອົງການສະຫະປະຊາຊາດ ທ່ານນາງ Navi Pillay ກ່າວໃນວັນສຸກມື້ນີ້ວ່າ ພວກທີ່ເສຍຊີວິດຍ້ອນການປາບປາມຂອງລັດຖະບານຊີເຣຍ ແມ່ນ ຮວມທັງພວກເດັກນ້ອຍບໍ່ຕໍ່າກວ່າ 187 ຄົນ ທ່ານນາງກ່າວຕື່ມວ່າໃນໄລຍະ 10 ມື້ຜ່ານ ມານີ້ທໍ່ນັ້ນກໍມີຜູ້ເສຍຊີວິດ 100 ຄົນ ທ່ານນາງ Pillay ເຕືອນວ່າ ການກົດຂີ່ແລະການສັງຫານຢ່າງໂຫດຮ້າຍທາລຸນຂອງຊີເຣຍ ອາດຈະຜັກດັນໃຫ້ປະເທດດັ່ງກ່າວກ້າວເຂົ້າສູ່ສົງຄາມກາງເມືອງໂດຍເຕັມອັດຕາ ທ່ານນາງ ບໍ່ໄດ້ໃຫ້ ຄວາມກະຈ່າງແຈ້ງວ່າ ມາດຕະການອັນໃດທີ່ທ່ານນາງເຊື່ອວ່າປະຊາຄົມນາໆຊາດ ຄວນຈະດຳເນີນ ຊີເຣຍໄດ້ໃຊ້ກຳລັງທະຫານທຳການປາບປາມການປະທ້ວງທີ່ດຳເນີນມາເປັນເວລາຫຼາຍເດືອນ ຂອງພວກຝ່າຍຄ້ານ ທີ່ຮຽກຮ້ອງໃຫ້ຂັບໄລ່ປະທານາທິບໍດີ Bashar al-Assad ອອກຈາກ ອຳນາດ ໃນຕົ້ນເດືອນນີ້ພວກນັກເຄື່ອນໄຫວກ່າວວ່າກຳລັງຮັກສາຄວາມສະຫງົບໄດ້ຈັບກຸມຜູ້ຄົນຫຼາຍ ກວ່າ 3,000 ຄົນ ໃນການບຸກເຂົ້າໄປກວດຄົ້ນຈຳນວນນຶ່ງ ເພື່ອຕາມລ່າຫາພວກທະຫານທີ່ ໂຕນທັບ